Հավելված N 2

 ՀՀ ֆինանսների նախարարության

 գլխավոր քարտուղարի

 2022 թվականի դեկտեմբերի 28-ի N 1716-Լ հրամանի

Կ Ա Ն Ո Ն Ա Կ Ա Ր Գ

ՊԵՏԱԿԱՆ և ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐՈՒՄ POS ՏԵՐՄԻՆԱԼՆԵՐԻ ՏԵՂԱԴՐՈՒՄՆ ՈՒ ՍՊԱՍԱՐԿՈՒՄՆ ԱՊԱՀՈՎՈՂ ՀՀ ԱՌԵՎՏՐԱՅԻՆ ԲԱՆԿԻ ԸՆՏՐՈՒԹՅԱՆ ՄՐՑՈՒՅԹԻ ԿԱԶՄԱԿԵՐՊՄԱՆ

1. ԸՆԴՀԱՆՈՒՐ ԴՐՈՒՅԹՆԵՐ

1.1. Սույն կանոնակարգով կարգավորվում են Հայաստանի Հանրապետության ֆինանսների նախարարության (այսուհետ՝ կազ­մակերպիչ) կողմից սակարկվող մրցույթի (այսուհետ՝ մրցույթ) միջոցով պետական և տեղական ինքնակառավարման մարմիններում ՀՀ առևտրային բանկի POS տերմինալների տեղադրման ու սպասարկման հետ կապված հարաբերությունները:

1.2. Մրցույթի միջոցով պայմանագրեր կնքելու պայմանները սահմանվում են «Հրապարակային սակարկությունների մասին» ՀՀ օրենքով (օրենք):

1.3. Մրցույթի իրականացման նպատակով կազմակերպչի ղեկավար մարմնի հրա­մա­նով ստեղծվում է մրցութային հանձնաժողով (այսուհետ՝ հանձնաժողով), որի կազմը պետք է բաղկացած լինի առնվազն 3 անձից: Հանձնաժողովի նիստը իրավազոր է, եթե նիստին ներկա են հանձնաժողովի բոլոր անդամները:

2. ՄՐՑՈՒՅԹԻ ՀՐԱՊԱՐԱԿԱՅԻՆ ԾԱՆՈՒՑՈՒՄԸ

2.1.   Մրցույթն անցկացվում է հրապարակային ծանուցման մեջ նշված օրը:

2.2. Մրցույթի անցկացման մասին կատարվում է հրապարակային ծանուցում այդ թվում` http://www.azdarar.am հասցեում գտնվող ՀՀ հրապարակային ծա­նու­ցումների պաշտոնական ինտերնետային կայքում` մրցույթն սկսվելուց առնվազն 30 օր առաջ:

2.3. Մրցույթի մասնակցության հայտերի ընդունումը դադարեցվում է մրցույթի հայտերի բացումից առնվազն 30 րոպե առաջ:

2.4. Մրցույթի անցկացման կանոնակարգին կարելի է ծանոթանալ http://www.azdarar.am հասցեում գտնվող ՀՀ հրապարակային ծա­նու­ցումների պաշտոնական ինտերնետային կայքում:

2.5 Մրցույթի կազմակերպման վայրում կանոնակարգը կարող է տրամադրվել մրցույթի մասնակցին՝ համապատասխան դիմումի հիման վրա:

2.6. Մրցույթում ծածկագրեր չեն կիրառվում:

3. ՄՐՑՈՒՅԹԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ. ՄՐՑՈՒՅԹԻ ԿԱԶՄԱԿԵՐՊՈՒՄՆ ՈՒ ԱՆՑԿԱՑՈՒՄԸ

3.1. Մրցույթին կարող են մասնակցել ՀՀ առևտրային բանկերը (Բանկ):

3.2. Մրցույթին մասնակցության առաջարկի փաթեթում անհրաժեշտ է ներկայացնել՝

ա Բանկի պետական գրանցումը և հավատարմագրումը հաստատող փաստաթղթերի պատճենները,

բ) նախավճարի մուծումը հաստատող փաստաթղթի բնօրինակը կամ պատճենը,

գ մրցույթին մասնակցող Բանկի ներկայացուցչի/ներկայացուցիչների անձը հաստատող փաստաթղթի պաճենը/պատճենները,

դ Հավելվածով ներկայացված POS-տերմինալների նկատմամբ սահմանվող պահանջների ապահովման և իրականացվելիք գործարքների միջնորդավճարի նվազագույն շեմի սահմանման լրացված հայտը:

Նախավճարը՝ 1000 (մեկ հազար) Հայաստանի Հանրապետության դրամ վճարվում է 900000904152 հաշվին:

3.3. Մրցույթը կազմակերպվելու է ՀՀ ֆինանսների նախարարություն` ք. Երևան, Մելիք-Ադամյան 1 հասցեում:

3.4. Մրցույթի հայտերը անհրաժեշտ է ներկայացնել սոսնձված և ստորագրված ծրարով 2022 թվականի դեկտեմբերի 29-ից մինչև 2023 թվականի հունվարի 30-ը՝ ժամը 09:00-ից մինչև 18:00, իսկ 2023 թվականի հունվարի 31-ին՝ ժամը 09:00-ից մինչև 10։30-ը ընկած ժամանակահատվածում ՀՀ ֆինանսների նախարարություն` ք. Երևան, Մելիք-Ադամյան 1 հասցեով կամ ուղարկել պատվիրված նամակով:

3.5. Մրցույթի հայտերը բացվում են մրցույթի մասին հրապարակային ծանուցմամբ նախատեսված օրը և ժամին, մրցութային հանձնաժողովի հատուկ նիստում:

3.6. Մրցույթի հայտերի բացման նիստում հրապարակվում են`

1) մրցույթի հայտը ներկայացրած յուրաքանչյուր անձի ծածկանունը, իսկ եթե տվյալ անձը չի առարկում, ապա նաև` նրա անունը (անվանումը).

2) մրցույթի հայտեր ներկայացնելու համապատասխանությունը օրենքի և մրցույթի մասին հրապարակային ծանուցման պահանջներին:

3.7. Մրցույթի մասնակիցները և նրանց ներկայացուցիչները կարող են ներկա գտնվել մրցույթի հայտերի բացման, ինչպես նաև մրցույթի հայտերի ամփոփման նիստերին:

3.8. Առավել ցածր գին առաջարկած մասնակիցը ճանաչվում է մրցույթի հաղթող:

3.9. Եթե մի քանի մասնակիցների կողմից կատարվում է միևնույն չափով գնի առաջարկ, ապա հաղթողը որոշվում է վիճակահանությամբ:

3.10. Մրցույթի հայտերն ամփոփելու օրը մրցութային հանձնաժողովը կազմում է մրցույթի արդյունքների մասին արձանագրություն, որտեղ նշում է`

1) մրցույթի հայտերի բացման, ինչպես նաև մրցույթի հայտերի ամփոփման վայրը, ամսաթիվը և ժամը, ինչպես նաև մրցութային հանձնաժողովի անդամների անունները և ազգանունները.

2) մրցույթի մասնակիցների անունները (անվանումները) և գտնվելու վայրը.

3) մրցույթում հաղթողի անունը (անվանումը).

4) այլ անհրաժեշտ տեղեկություններ:

3.11. Մրցույթի արդյունքներն ամփոփելու և մրցույթում հաղթողին ճանաչելու օրը կազմակերպիչը և մրցույթի հաղթող ճանաչված մասնակիցը ստորագրում են մրցույթի արդյունքների մասին արձանագրությունը:

**Հավելված**

**Հայտ**

**POS-տերմինալների նկատմամբ սահմանվող հիմնական պահանջների ապահովման**

|  |  |  |  |
| --- | --- | --- | --- |
| **N** | **Հիմնական պահանջներ** | **Հնարավոր է ապահովել** | **Հնարավոր չէ ապահովել** |
| 1. | Անհպում վճարումների ընդունում |  |  |
|  2. | Սնուցում ոչ միայն էլեկտրական հոսանքով, այլ նաև էլեկտրական մարտկոցի միջոցով |  |  |
| 3. | 3G/4G ցանցերի ապահովում |  |  |
| 4. | Տերմինալի կտրոնների էլեկտրոնային տեսքով պահպանում |  |  |
| 5. | Համակարգի ինտեգրում ոչ թե յուրաքանչյուր տերմինալի հետ առանձին-առանձին, այլ ինտեգրման իրականացում միասերվերային ծրագրային ապահովման միջոցով` դառնալով կապող օղակ համակարգի միջոցով ծառայությունների իրականացման համար: Նշված ծրագրային ապահովումը անժամկետ և անհատույց պետք է տրամադրվի Բանկի կողմից: |  |  |
| 6. | Առնվազն 150 հատ POS տերմինալի տեղադրում ՀՀ տարածքում |  |  |
| 7. | Ամսական յուրաքանչյուր 5 մլրդ ՀՀ դրամ շրջանառության ավելացման դեպքում լրացուցիչ 150 հատ POS տերմինալի տեղադրում ՀՀ տարածքում |  |  |

|  |  |  |
| --- | --- | --- |
|  |  | Բանկի կողմից POS-տերմինալներով իրականացվելիք գործարքների միջնորդավճարի նվազագույն շեմ % |
| 1. | «ԱրՔա» համակարգի անդամ հանդիսացող բանկերի քարտեր |  |
| 2. | «ԱրՔա» համակարգի անդամ չհանդիսացող բանկերի քարտեր |  |
| 3. | Օտարերկրյա բանկերի MASTERCARD և VISA քարտեր |  |
| 4. | Ռուսական «ՄԻՌ» քարտեր |  |